Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii inamaanisha kuwa unaposusia maoni ya wavya wako mwishoni huenda ukajuta. Methali hii imetumika kuwaonya walio na tabia nyeti zisizo wapendeza wavyele wao.
Halma msichana wa miaka kumi na miwili alkuwa mwana wa Dodi. Halma alikuwa na urembo wa kuvutia kwa watu wengi. Alijaliwa na macho ya gololi. Mwenye shingo ya upanga miguu ya cherehani na kiuno cha nyigu. Alikuwa mrembo si haba. Halma alijaliwa pia kupata akili nyepesi ya kuelewa darasani. Walimu walimfiaia Halma kushinda wazazi wake. Ama kweli, Halma alikuwa mzuri hana doa. 
Halma alisomea shule ya mbali ambayo ilimgharimu kupanda basi kuelekea shuleni kila siku. Wazazi wa Halma wamalifurahi kwa matokeo ya mwana wao kwani walielewa la kwamba kuzaa mwana si pato ni kumvyeleza. Walifurahishwa na jinsi alivyojituma katika kuwasaidia wazazi wake. Halma aliendelea hivyo huku sifa zikimfuata unyo unyo kwa ukarimu wake.
Siku zilizidi kusonga, Halma akazidi kukua na urembo ukazidi kuninginia. Halma akaufanya mtihani wake wa Kitaifa. Sifa zake zilizidi kuenea kwani tabia zake zilikuwa zakuigwa. Wazazi wake walijitayarisha mapema ili kuingia shule ya upili kuendeleza masomo yake. Jioni moja wakiwa mezani kula chajio, Halma aliufungua runinga na kusikiliza habari. Masikio yaliwasimama tisti na macho pima mbele kutoka alipoona habari za majibu ya mtihani wa kitaifa. Kelele za vicheko ghafla zilisikika walipoona halma ni mojawapo wa washindi. Watu walimshangilia na kumlaki Halma. Wazazi wa Halma wakajikaza hadi akaenda chuo kikuu. Furaha iliyoje?
Halma ajiunga kidato cha kwanza baada ya sherehe hizo. Alifurahi sana kwani ilikuwa nadra kwa wasichana kuendelea na masomo yao hadi mwisho. Kwake ilikuwa kama ndoto. 
Halma alishikana na marafiki anwai katika shule hiyo, wakubwa kwa wadogo kwani alikuwa msichana mpole.
Muda ulizidi kusonga na mambo yakazidi kubadilika, marafiki aliowathamini walimwendea kinyume. Walimdadisi Halma kutumia unga mweupe. Halma alijaribu kuwaepuka lakini 
aliambulia patupu. Alijikuta mtegoni. Halma alikuwa njia panda na akashindwa afuate lipi. Alijikuta mkono kushoto. 
Aliendelea kutumia unga kichichini akisahau kwamba ananijichimbia kaburi mwenyewe. Halma alianza kudorora katika masomo walimu walijiuliza na kufuatilia lakini hakutoa suluhisho lolote. Marafiki waliokuwa na fununu walimshauri kabla imuathiri zaidi. Lakini ilikuwa kama kumpigia mbuzi gitaa. Halma ilifika zamu yake ya kuuwani unga ili agawie wenzake. Alitoroka shuleni ili kutafuta unga huo. Ama kweli bahati haikuwa juu yake kwani alishikwa na polisi na kutiwa ndani. Wazazi wake walipata habari na wakabaki midomo wazi. Maisha yake yaliishia huko.
Methali hii inatuhimiza kuwa sisi tuwe wasikivu na kuyatilia maanani mambo tunayoambiwa na wavyele wetu, kwani muiba wa kujichoma hauambiwi pole.